Noves jornades de donació de sang a Burjassot, els dies 13 i 14 de novembre
2025-07-24

Fidel a la cita, el Centre de Transfusió de Sang de la Comunitat Valenciana visitarà Burjassot perquè la seua ciutadania puga ser solidària amb les persones que romanen als hospitals valencians i que necessiten de transfusions de sang. Amb la col·laboració de la Regidoria de Sanitat dirigida per Isabel Mª Mora, el Centre de Transfusió muntarà punts de donació de sang dos dies: el dilluns 13 i el dimarts 14 de novembre.

El dilluns 13, es podrà donar sang, de 17.00 a 20.30 h en la planta baixa de l’Ajuntament i, de 16.30 a 20.20 h, en el Centre de Salut del carrer Rubert i Villó. El dimarts 14 de novembre, es podrà donar sang, de 16.30 a 20.30 h, en el Centre d’Especialitats, en el carrer Beniferri, s/n.

El Centre de Transfusió recorda que poden donar sang totes les persones, d’entre 18 i 65 anys, que tinguen un bon estat de salut i que pesen més de 50 kg. Per a donar sang, no ha d’acudir-se en dejú.